Cesarhanmun/geonobi-data huggingface dataset:
地名: 新寧 (慶尚道, 縣（監）)
年: 1549.0

○毛山守、呈琅、茂松守、彦成、李有成、李守成、金義淳、孫守儉, 皆依律凌遲。
                【學生安世章供云: "臣粗解陰陽。 年前三月, 適到妻上典李仁儉之家, 仁儉與喪人對坐, 因指臣謂喪人曰: ‘此人頗解陰陽。 可問葬事。’ 喪人曰: ‘葬事則已畢矣, 要有推卜之事。’ 遂出貼冊, 問戊申、乙亥、己丑三八字曰: ‘此八字何如?’ 臣答曰: ‘乙亥生外, 戊申、己丑兩八字, 皆不善終。’ 仍問: ‘是誰八字?’ 喪人答曰: ‘戊申生李若氷, 乙亥生李洪男, 己丑生李洪胤。’ 云。 臣本不知李洪胤, 李守成則雖李仁儉同壻, 而亦未曾相見, 仁儉家始與識面。 李洪胤八字, 可爲君王之說, 臣所不言。 其眞僞問諸李仁儉。" ○定虜衛崔萬齡供云: "臣所居住, 乃忠州
                  北村, 而與李若氷家, 相距二十里。 故素與相識, 退計十五年間, 若氷奴打臣姪崔永壽, 臣呈訟治罪。 以此作嫌已久。 丁未年李若氷被罪籍沒時, 臣同生弟崔永齡, 以本州糾察官, 推刷田民, 而李洪胤、李戊丁, 來臣弟家, 與臣同坐, 其田民請囑漏落, 臣言曰: ‘若氷平生常行貪黷, 多有怨家, 其田民若用術隱漏, 將有大事。’ 力爲禁止。 故洪胤、戊丁等懷嫌已甚, 誣引明白。" ○保人林五紀供云: "臣家則槐山地境, 崔大觀家則忠州
                  北面, 相距一息半程, 面貌亦不相見矣。 崔大立則臣妻父李延慶處來到, 數度相見。 宋末壽則亦衆中相見而已, 其家門戶, 亦不得知。 崔大觀兄弟被罪時, 未有與康惟善一時曉頭出來之事矣, 康惟善以儒士, 亦無與臣共射之時。 臣以孝子林季蕃妾子, 雖隣里人有喪, 常齋素七日, 務農力食, 不事射獵, 而李洪胤、李戊丁等, 一不相見。 其曉頭出來, 及與康惟善共射事, 必有證人, 請面質。" ○定虜衛李福己供云: "臣名非福己, 乃福基也。 臣本不能造矢, 但造弓甚精, 故臣之姓名, 人無不知矣。 臣所居吹鍊洞, 與李若氷家, 相距三十里, 故但知李洪胤姓名, 而一未相見, 萬無來請造弓之事。" ○學生孫守恭供云: "臣粗修破弓, 居忠州
                  西面, 與李若氷家, 相距七十里, 故李洪胤編髮時, 只一度相見, 加冠後, 更不相見。 若於臣處造弓矢, 則造作所入必多, 出處請竝推閱。" ○學生孫守讓供云: "臣粗修破矢。 李後丁葬父於百姓守連家籬邊, 守連不得禁止, 適守連母病死, 人言新墳爲祟, 守連將欲移居。 後丁等欲買臣奴妻娚之田, 與守連家(代)
                    〔垈〕
                  相換設計, 臣亦欲買此田, 多般禁止, 使不得放賣。 後丁等强欲抑買, 而守連亦不肯移居, 故洪胤、後丁等, 因此懷憤。 今年正月, 洪胤將葬其母於臣家近處, 臣爲壓勝於葬地, 以此尤爲發怒。 水平、後丁與李洪胤等同心之人, 故誣引判然。" ○私奴宋末春供云: "臣崔大觀母家婢夫。 今年正月崔大觀, 率妻避病臣家, 三月還歸, 其母及兄弟不曾避接矣。 康惟善則只聞名, 而前後不見。 林五紀則只衆中相見, 而一不來臣家。 大觀避接時, 亦無他人來宿, 崔大觀來寓臣家, 非前年十一月, 乃今年正月。 其眞僞行移推閱。" ○步兵池七同供云: "臣於李若氷祖上墳墓下居生。 前春因飢饉剝取墓山松皮, 爲李後丁所打, 非徒相詰罵辱, 而李若氷屬公田, 若氷奴金山等耕食, 臣於田主沈府院君宅種子受來, 奪耕, 以此後丁憤怒恐嚇, 懷嫌誣引明白。" ○正兵池億年供云: "臣所居北面, 與李若氷所居, 相距二十餘里。 但其祖上墳墓, 有臣家近處, 故洪胤其父永葬時, 來到, 只路中謁見而已。 與李後丁作嫌之由, 聞諸府院君宅奴權其每。" ○習讀官裵萬期供云: "臣前年十月晦間, 以子息成婚事, 昌寧地往來時, 過忠州地本家。 日則不記, 以謁牧使、判官事進去, 翌日初明還家, 望見二人, 乘馬多率從人過去。 距末春家二里許, 臣偶逢名不知一人, 問其乘馬者爲誰, 其人答云: ‘宋末春家, 崔大觀兄弟, 率其母避寓, 康惟善、林五紀來見而出去。’ 臣聞常時二人, 以同生同壻, 一家內同處, 每射小的。 臣卽今料之, 康惟善凶逆之謀, 林五紀想必知之, 而及今事覺之後, 遠處居人, 皆蒙同參之罪, 而獨五紀脫漏, 臣不勝痛憤, 只上達。 而其人等謀議之事, 則臣不得知。 今呈啓辭, 憑閱。" 其啓曰: "臣去丁未年九月, 以祖上拜掃事受由, 下歸于忠州。 到家翌日, 聞逆賊毛山守、茂松守、柳貞、忠義衛李允文、忠州判官張世經、槐山郡守成偉等, 率女妓一十五名、工人五名, 以李延慶遭女壻盧守愼竄謫之患, 又同里居六寸罪人李若氷之賜死, 各設慰宴, 逐日爲之。 此必延慶欲與毛山守等人, 故托慰宴陰議密事, 以報盧守愼、李若氷之怨。 況臣以食物載船事, 往于江邊, 延慶亦以會飮事, 向于設宴處, 行到于江, 與臣言曰: ‘李芑、尹元衡構成虛事, 陷戮正直之士, 專得家財奴婢, 專擅國家, 無所不爲, 豈無天殃乎?’ 仍爲切齒, 又曰: ‘貪功之輩, 陷於李、尹奸譎之術, 擯斥賢良, 屠滅無辜。’ 不測之言多般發說。 臣見其事, 聞其言, 陰懷異心, 謀危宗社之計, 蓋可想矣。 臣不勝痛憤, 思欲上達, 而重大之事, 率意輕動, 亦似未安, 姑審詳悉法, 戊申年冬, 延慶身死, 故齎志未果。 而今者其率壻逆賊康惟善, 同里居七寸姪李洪胤, 同惡相濟, 謀唱反逆之計, 則豈以延慶爲不知哉? 到今計之, 與臣所言, 非但含憤以發, 謀逆之計, 益爲章章明矣。 臣有聞未卽上達, 臣之罪亦已大矣。 且延慶孽壻林五紀, 亦與逆賊康惟善等, 日夜同處, 陰謀秘計, 無有不知。 而臣痛憤之心, 寤寐未忘, (僅)
                    〔謹〕
                  具啓。" ○李後丁更推: "忠州
                  崔萬齡, 則鬚白腹不大, 臣家不遠處居生。 本是兩班人, 其弟崔億〈齡〉則糾察官也。 陰城居崔萬齡則本是常人, 與忠州
                  崔萬齡居住處及容貌, 元不相同。" ○李後丁、池七同、池億年質問。 池七同供云: "臣前年春, 因飢饉, 於李若氷祖上墓山, 剝取松皮, 洪胤、後丁等多率奴子歐打。 李若氷屬公田, 若氷奴公石耕食, 臣於田主沈府院君京居奴權其每處, 種子受來奪耕, 故懷嫌誣引明白。" 李後丁供云: "池七同父子, 瓦家造成, 多積禾穀, 因剝松皮而逢打者不實矣。 沈府院君農所, 屬公奴昌孫, 凡事專掌, 必不奪同班奴公石耕食之田, 給他人也。 前年八月崔大觀家時祭日, 招致饋酒, 因與同謀, 河陽、永川、新寧等官兵器取來, 僞造行移逢授事, 李洪胤與臣說道矣。" 池億年供云: "前年春飢荒太甚, 雖士族之家, 亦不免飢, 臣父子剝取松皮, 爲後丁歐打明白。 公石耕食之田, 臣父奪耕之由, 問于貞陵洞府院君奴權其每。"】
地名: 新寧 (慶尚道, 縣（監）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 新寧 (慶尚道, 縣（監）)
年: 1798.0

○辛酉/召見右議政李秉模、備局有司堂上李時秀ㆍ趙鎭寬、戶曹判書金華鎭、宣惠廳堂上鄭民始、吏曹判書金載瓚、曾經統制使漢城判尹李敬懋、行大護軍趙心泰、漢城左尹徐有大、嶺南御史呂駿永。 駿永進書啓, 慶尙道觀察使李亨元、永川郡守沈公著、密陽府使尹㬘、大邱判官洪履簡、柒谷前府使尹養儉、義城縣令金喆淳、新寧縣監南正和、前縣監李龜錫, 俱以不治, 勘罪有差。 又進別單, 其一: "統穀移貿, 實爲江邊列邑難支之弊。 分排列邑, 殆無限節, 出給一兩本錢, 責捧一石實穀, 則奸吏之添給, 墨倅之憑藉, 職由於此。 勒給濫捧, 弊端不一, 每當輸納, 補縮之橫斂, 情債之增加, 又沒紀極。" 右議政李秉模覆奏曰: "統營移留, 或防或許, 蓋緣該營事勢之亦不可不念也。 向在己酉, 因統帥狀請, 限六千石許留, 而自該營運去, 各邑運納, 一切嚴禁之意, 覆啓行會, 則所當一遵無替, 而今又登於繡啓, 其不能恪守, 事之可駭, 莫此爲甚。 論其事情, 則移貿一節, 恐難一切永塞。" 上, 以問曾經統帥人。 漢城判尹李敬懋曰: "統營支放之需二萬餘石, 專靠於三道耗條, 而竝與嶺南之山郡耗條, 發賣換貿於本道中沿江海各邑。 外此坐運之術, 誠非智慮之所可施矣。 以嶺南之廣, 限萬石移貿, 何足爲弊於民邑乎?" 大護軍趙心泰曰: "該營事勢, 歲辦二萬石穀物, 然後可以排比, 而取價於湖, 移貿於嶺, 此不可一切嚴防。 從今以後, 該營與各邑, 違越定數, 憑藉立本之弊, 隨現論勘。" 秉模曰: "先以別單辭意, 嚴關査問於該營, 使之無敢漫漶, 從實報來後稟處。" 從之。 其一: "漕倉米之數千石除留, 法意有在, 而船格什物, 皆以本色, 則雖在年豐歇價之時, 自有沾漑之道矣。 一自地部換貿之後, 擧皆失望, 無以爲利。 外受之弊, 尤甚於換貿。 本邑大米, 數亦不敷, 乃以荒租準折, 出給民間, 使以米一石價七兩二錢, 備給貢人, 荒租二石七斗零, 價不過數三兩, 而餘數公然勒徵於窮春顑頷之民, 則除留外受, 非但船人之害, 亦爲邑民之害。" 右議政李秉模啓言: "除留米換貿, 極涉苟簡, 前後筵席, 屢奉變通之聖敎, 而該曹需用, 姑不得方便之道, 因循至今。 今見繡啓, 益知其弊多端。 請退究劃代之策, 追後稟處。" 上, 以詢戶、惠堂及有司堂上, 戶曹判書金華鎭、宣惠廳堂上鄭民始、有司堂上李時秀ㆍ趙鎭寬, 皆言其當罷。 秉模曰: "諸議別無異同, 畢竟革罷, 恐不可已矣。" 上曰: "除留米設置之本意何如, 則京司之反爲換貿, 換貿之外, 更有外受之弊? 若不換貿, 則自可如式, 除留事面可正, 諸弊皆祛。 自今度支換貿名色, 特爲革罷。" 其一: "刑具分寸, 載在金石, 而以內下營造尺, 逐邑摘奸, 則所謂刑具, 多不中式。" 右議政李秉模覆奏曰: "繡啓所論刑具之未準法尺, 良由木尺之邑各不同。 請令該曹, 造送鍮尺於該道, 仍令準此造置於各閫、邑、鎭、驛, 俾無過不及之弊。" 上曰: "度支所在鍮尺, 卿其取來, 較正於典則尺度, 下送八道四都, 仍令道臣, 依所下尺度, 一一頒給管下邑鎭後狀聞。 此後繡行, 以今頒尺度有無考察事, 添書繡行事目。" 其一: "密陽後漕倉設立之時, 江水深闊, 裝載甚易, 壬子大水之後, 山頹沙積, 便成淺灘, 以小小葉船, 分運出海, 遲滯逗遛之弊, 實爲悶然。 金海地形, 臣雖不得目覩, 險處在後, 水勢甚便, 裝載之路, 實爲平順。 船人之言若此, 則利害之分可知, 移此設彼, 恐無不可。" 右議政李秉模覆奏曰: "金海移倉之論, 已自壬子之前, 而人見參差, 至今仍置, 繡衣目見形便, 有此論列。 曾經道臣, 亦多登筵, 請下詢處之。" 上, 以詢曾經道臣人。 右承旨李泰永曰: "後漕倉之當初設置於三浪江口, 未知何所取。 而距海門十餘里, 地隘灘淺, 各邑稅米, 捧於倉庭, 輸於海船, 耗費及遲滯之弊, 不一而足。 金海旣是接境, 而海邊可合設倉處, 亦有數處, 今若審其利害, 定其移建, 則所屬各邑, 亦必樂從矣。" 秉模曰: "前道臣之論, 亦以移設爲便。 而事係審愼, 請更令本道, 條列形便, 具意見論理狀聞稟處。" 從之。 居數月, 慶尙道觀察使李義綱狀啓言: "金海、梁山, 以其輸納之便近, 民情自願, 密陽、玄風、昌寧、靈山, 以其水路之稍遠, 擧皆不願。 今若移倉於金海
              竹島, 使數三百里外屬邑人, 擔當轉輸, 則許多錢穀, 分載幾隻小艇, 而散泊他境, 貿連多日。 則其視鵲院, 移載難易便否, 不啻懸殊, 營建物力, 亦難措劃, 請仍舊。" 秉模曰: "金海移倉, 願者少而不願者多, 移建物力, 亦多難辦, 此等不急之務, 今姑置之爲宜。" 從之。 其一: "金海府
              鳴旨島, 卽産鹽處, 而設蒜山倉於該府, 劃付米一千石, 留作本米, 分給島民, 米一石捧鹽三石, 名曰公鹽。 而春秋分捧三千石, 到泊洛東, 以七兩定價發賣, 合爲一萬七千八百兩, 婢貢給代及巡營需用之資, 卽其規式。 而所謂七兩定價之後, 監色輩之私貿後鹽者, 必與公鹽, 同爲發賣, 以規後利, 故公鹽收捧之前, 島民之柴水, 一切痛禁, 此爲島民之弊, 公鹽上江後, 私商之載運者, 不得賣買, 此爲私商之弊。 有此兩弊之故, 公鹽未發賣之時, 嶺底各邑, 不得食鹽, 此爲嶺民之弊。" 右議政李秉模啓言: "鳴旨島鹽弊, 島民與嶺底各邑之民, 有口輒言, 而其實則效害相參。 島民若非巡營之力, 則各閫、邑、鎭之留販, 勢無以支當, 上流運鹽之數, 亦難保其廣布, 此實民人輩, 見一偏而未見一偏之說也。 極不過七兩之定, 可謂公私俱便, 而如有增價之說, 復入按廉之行, 則該道臣隨現重勘。" 從之。 其一: "壬子川浦之近萬結還實, 卽南民切骨之冤。 而臣之潛行, 適在春耕之時, 遍察壠畝之間, 則雖尺土片壤, 無不起墾。 壬子川浦非沙石堆積者外, 決無不起之理, 而民人號訴, 吏輩稱冤, 輒以白徵, 動爲口實。 愚氓固無知識, 而許多起實者, 必爲土豪奸吏之囊橐。 臣於永川出道時, 考閱災冊, 則今災一百五十結, 不入分俵中, 故嚴覈委折, 則或歸流來舊陳, 或稱癸丑還起。 顧今列邑, 雖行査陳, 所得者不過書員輩零瑣之物, 許多隱漏, 自在不論。" 右議政李秉模覆奏曰: "前道臣李泰永, 降續勸耕之請, 卽統指陳田, 非謂癸丑還起, 而營邑混淪看得。 爲今之道, 但當許其當免, 査其還起, 移此充彼, 將西補東, 無使癸丑還起之說, 復行於民間而已。 今觀繡啓, 可知營邑之尙未分曉, 謹將昨年判付及前後事實, 嚴明面飭於新道臣。" 上, 以問曾經道伯人, 右承旨李泰永曰: "臣之年前, 以陳土之降等限年, 有所狀請蒙允, 而時卽遞任, 未當秋務矣。 近聞守令或不無疑眩, 多以爲癸丑還起, 同在其中云。 旣稱還起, 卽非降續。 此不難知之事, 而不爲區別, 混同擧論, 則吏奸民怨, 其將去益滋甚矣。" 上曰: "依右相所奏爲之。 而癸丑還起, 爲嶺民切苦之瘼云, 故昨年飭敎至嚴, 且於其後狀啓, 又下別般飭敎, 俾勿更煩朝廷。 到今更以此事入於繡啓, 筵退後別關嚴飭, 須勿如前混淪。 至於前伯所請降績一款, 段落各異, 此亦區別知委。"
地名: 禮安 (慶尚道, 縣（監）)
年: 1405.0

○癸丑/刑曹請郭軾、李居妻田氏之罪, 從之。 啓曰: "前司宰監田思理姑夫前司農卿郭軾、姑故禮安監務李居妻田氏等, 欲合執奴婢, 妄說思理父義甫, 奸父妾及妹, 多年相訟, 骨肉相殘, 毁傷風俗。 乞職牒收取, 嚴加鞫問, 依律鑑後。"
地名: 禮安 (慶尚道, 縣（監）)
年: 1455.0

○乙卯/世祖與右議政韓確、左贊成李思哲、右贊成李季疄、左參贊姜孟卿, 自議政府進闕, 與兵曹判書李季甸、吏曹判書鄭昌孫、戶曹判書李仁孫、刑曹判書李邊、兵曹參判洪達孫、參議楊汀、承旨等會于賓廳, 議曰: "惠嬪
              楊氏、尙宮朴氏、錦城大君
              瑜、漢南君
              &#x2497D;、永豐君
              瑔、同知中樞院事趙由禮、護軍成文治等謀亂, 黨與旣衆, 不可忽也。" 於是(合)
                〔闔〕
              司啓請曰: "錦城不懲前事, 猶潛結武士, 厚施黨與, 交結惠嬪、尙宮, 使養母懿嬪入處惠嬪宮, 其乳母聰明等潛常往來, 瑜亦往來, 又贈婢於尙宮, 交通問訊。 又與漢南、永豐及鄭悰, 相結惠嬪與尙宮, 自文宗朝擅權宮內, 不法之事不可枚擧。 又不待大臣宗室之議, 而擅以懿嬪之戚朴文規之女及瑜妻族崔道一之女, 欲立爲王妃而不得, 乃以中宮非己所立, 百計離間。 悰之潛事惠嬪及瑜, 衆所共知, 趙由禮亦其黨也。 臣等欲啓久矣, 其勢日甚, 念惟宗社大計, 豈宜以私廢公? 請亟明正其罪。" 從之。 命義禁府配楊氏于淸風, 尙宮朴氏于靑陽, 瑜于朔寧, &#x2497D;于錦山, 瑔于禮安, 悰于寧越, 收由禮告身囚之。 又收文治及李禮崇、申孟之、申仲之、申謹之、申敬之告身, 發邊遠充軍。 令宦官田畇傳于確等曰: "予幼沖不知中外之事, 致姦黨竊發, 亂萌未息, 今將以大任傳付領議政。" 確等驚惶曰: "今領議政悉摠中外諸事, 復傳以何大任乎?" 畇以啓, 魯山曰: "予自前日已有此意, 今乃計定, 不可改也。 其速辦諸事。" 確等合辭固請, 世祖亦涕泣牢辭。 畇入啓。 少選, 畇更出宣傳, 令 ‘尙瑞官將大寶入’, 諸大臣相顧失色。 又命趣之, 同副承旨成三問詣尙瑞司出寶, 令畇捧進于慶會樓下。 魯山出樓下, 召世祖, 世祖趨入, 承旨、史官隨之。 魯山起立, 世祖俯伏涕泣固辭。 魯山手執寶授世祖, 世祖辭不獲受之, 猶俯伏, 魯山命扶出。 世祖出至大君廳, 司僕官侍立, 軍士侍衛。 政府令集賢殿副提學金禮蒙等製禪位、卽位敎書, 有司備儀衛, 設軒架於勤政殿庭。 世祖具翼善冠、袞龍袍, 率百官詣殿庭受禪。 其禪位敎曰:
地名: 禮安 (慶尚道, 縣（監）)
年: 1532.0

○丙戌/傳曰: "今觀慶尙道觀察使書狀, 禮安縣監郭瑋, 以官奴竹同濫刑事, 將捉囚而逃躱。 非徒濫刑, 至以殘酷致殺, 所當窮極搜捕, 推鞫其事, 而安東判官安秀嶔、玄風縣監宋希奎, 不能嚴加搜捕, 致令逃躱, 俾罪人得免, 卽令囚禁推考事, 下諭于觀察使。"
地名: 禮安 (慶尚道, 縣（監）)
年: 1542.0

○御朝講、同知事柳仁淑曰: "國家所恃之穀, 但一軍資, 而國儲不敷。 元儲七十萬石, 而以分給公債之故, 今則只有六十萬石。 以六十萬石之穀, 不可謂國家有儲也。 儻有緩急之事, 國家何以支也? 今無各別措置之事, 但當節用而愛民也。 自正月以後, 例用淸蜜眞油, 皆過十石。 此皆橫看之外, 別用之事也。 今雖小有餘儲, 皆久陳不合於用。 幸天使出來, 則不得已分定民間。 如此之事, 不可不念, 此物皆公於民。 若小緩憂民之心, 則用必不節, 易至匱乏。 古之聖人, 節用而愛民。 節用則愛民, 愛民則節用, 一樣事也。 如此則百姓自爾被其實惠矣。" 正言尹希聖曰: "我國災傷, 等第其稅, 全災則無稅, 八分九分之災, 則等第而捧之。 今年所稅, 比前較之, 則雖爲不多, 如此飢餓之時, 已捧之官, 不可及矣, 其所未捧之處, 命勿捧稅何如? 古亦有減租之事, 今時則甚於古, 各別減之爲當。 今若過一月, 則兩麥皆熟, 姑緩督捧, 使民免死何如?" 領事洪彦弼曰: "今之時, 安可盡擇賢守令, 布散列郡乎? 若欲治罪, 則滔滔皆是。 間有盡心救恤, 不可不賞。 或加資、或表裏, 以示勸勵, 則元元之民, 亦知天意所在。 臺諫之防啓, 非矣, 且兩麥初熟, 隨而徵稅, 則民必不支。 仁淑節用之言, 乃至當之辭也。 臣爲軍資監提調見之, 則儲穀雖云七十萬石, 而皆已成土, 實穀僅存三十萬石。 倘有事變, 則莫可措手, 國家開國百五十餘年, 而軍資掛欠如此矣。" 上曰: "㺚子侵擾北京近處, 雖不關於我國, 而自古中原有事, 則亦有請兵之時。 如此之弊, 不可謂必無, 然不可先爲處置, 而使之擾亂矣。 武士之事, 兵曹預爲念慮可也。" 彦弼曰: "上敎至當。 治道無踰於文武勸礪之方, 雖凶年, 不可廢也。 㺚子以皇帝久不視朝, 故有輕中國之心。 大明開國百七十餘年, 正是中衰之時, 臣至爲憂慮。 年凶之時, 或有警急之事, 臣恐國家受弊多矣。" 持平金天宇曰: "成均館儒生所供水芹田, 今則高燥。 以此奴子等, 不勝支供, 欲以訓鍊院水芹田相換云。 司中共議以爲, 訓鍊院, 亦武士聚會之地也。 自祖宗朝, 百餘年間, 成均館無弊支供, 而一朝換給, 於事體何如? 聞成均館水芹田, 前日甚好, 今則灌水之路, 人家排置, 地形漸高, 不得灌漑, 故不能引水, 而高燥也。 訓鍊院水芹田, 亦非國家所給, 其司以射場餘基, 假作芹田而販賣, 爲祿官、權知支供之具。 今之相換, 無乃不可乎?" 上曰: "大司成於經筵啓之, 予以爲養育儒生爲重, 故欲依啓也, 訓鍊院亦武士都會之地。 文武一體, 而奪彼與此, 果爲未穩。" 彦弼曰: "臣自反正初立朝, 每侍經筵, 踐歷日久, 眼見時事, 與前頗異。 臣抱病耳聾, 不聞左右之言, 不知何人奏何事也。 大抵奏事, 分明高聲, 則自上聽之易, 而入侍之人, 亦皆得聞矣。 低聲奏事, 固非敬也。 今後令奏事者, 分明啓達, 使左右皆得聞所啓之言, 史官在坐書之何如?" 希聖曰: "救荒之事, 別有特恩, 使濱死之人民, 知上之實惠可矣。 常時恒貢, 有正數, 不可減, 而飢荒太極, 勢將民無予遺, 則不可不以非常之典施之。 秋成則可以納貢, 兩麥未熟之前, 例貢之賦, 時未納官者, 或半減、或全減何如?" 上曰: "減租當矣。 未捧之賦, 使之不納, 則其惠有勝於給穀而救活矣。" 特進官李賢輔曰: "禮安縣, 臣本鄕也。 本以殘弊, 又値凶歉, 縣監下歸時, 限其蘇復, 不率衙眷。 今縣監, 善於治民, 力於官事, 至陳疏(設)
                〔說〕
              弊, 瓜期已盡, 秋當遞來。 百姓等欲其仍任, 將欲呈訴, 且以不率衙眷, 故三期當遞, 而百姓等, 欲於秋成, 率衙眷以滿六期, 使之益展心力也。 國家雖擇新守令, 如此人, 未必易得。 請令率其衙眷, 更留三載何如?" 上曰: "新守令, 果踰於舊則已, 若不及於前官, 則莫如不遞之爲逾也。 此則各別仍任爲當。"
地名: 禮安 (慶尚道, 縣（監）)
年: 1566.0

○丁丑/以元混爲議政府左參贊, 趙彦秀爲右參贊, 李滉爲資憲大夫工曹判書。
                【是日傳于吏批, 使以從二品可陞者一二人, 擬於工曹判書之望, 故吏批以李滉擬之。 ○滉, 禮安人也。 少有大志, 博覽群書。 自乙巳後, 謝病歸鄕, 號退溪。 學問精邃, 文章雅麗, 士林宗之。 累被徵召, 封章乞退。 其爲大司成、工曺參判, 皆未久辭歸。 今有是命, 物情洽然, 終不肯來。 滉, 性明睿溫謙, 端詳和粹, 潛心道學, 體驗硏究, 多所自得, 充養功深, 無復圭角。 辭受取與, 必揆諸義, 一毫不苟。 未嘗言人過, 亦不輕許人也。 其綜析精微, 闡明義理之切, 東方先儒之所未有也。 學者仰之如泰山北斗。 其飄然脫灑, 難進易退之節, 眞有鳳凰翔于千仞氣像。 一鄕士大夫觀(咸)
                    〔感〕
                  而化, 皆恥作非義, 而不屑貨利, 其德之入人者深矣。】
              
              兪絳爲漢城府左尹, (孝友閔)
                  〔李友閔〕
                
              。
                【隨俗浮沈, 別無剛明植立之氣。 且李樑用事之日, 出入門下, 未免畏禍之譏。】
              爲掌隷院判決事, 崔顒
              
                【氣義陵厲, 有治劇之才。】
              爲議政府舍人, 韓孝友
              
                【輕懁淺急, 所守不靜。 他日官高位重, 未免使氣作威之病也。】
              爲兵曹正郞, 李海壽
              
                【爲人謹雅, 無浮華過越之病。 但未免陝隘。】
              
              李珥爲兵曹佐郞, 南宮忱
              
                【貪汚縱恣, 無所忌憚。 其子之婦翁無子, 只有女, 將死以三寸姪爲養子, 服其喪, 已過一月。 忱嫌其子, 不得專妻家財物, 使其子迫脅妻母, 至赫以離妻改娶。 妻母壓於威勢, 亟脫養子衰服, 焚於棺前。 是可忍也, 孰不可忍也。】
              
              申汝悰
              
                【輕淺暗劣, 殊無可取。 前爲水原府使時, 尹元衡之奴, 恃其主勢, 至於排獄殺囚, 而汝悰畏其奴如畏元衡, 曾無一言禁之。 其爲人此亦可見矣。 且捧沈通源之簡, 求爲江原方伯, 人皆笑其無恥。】
              爲同知中樞府事。
地名: 禮安 (慶尚道, 縣（監）)
年: 1592.0

○金睟馳啓曰: "盈德縣令安璡, 守城形止報狀持來人, 登山夜行, 二十日得到臣處。 詳問左道成敗, 則東海一帶, 長鬐以上安東、靑松、眞寶、奉化、禮安、榮川、醴泉、豐基外, 彦陽一路, 蔚山、慶州、永川、新寧、義興、義城、軍威、比安, 亦已焚蕩, 賊徒橫行, 牛輸馬載, 連絡道路, 監司、兵ㆍ水使、防禦使、助防將, 亦不知所去處, 各處守令, 擧皆逃竄。 右道則居昌、安陰、咸陽、山陰、丹城、河東、昆陽、泗川、晋州外, 其餘皆經賊鋒, 南海島, 則雖未經賊, 軍糧、軍器, 全羅左水使
                【此事金誠一書狀中亦有。 左水使及李舜臣也。】
              先自焚燒, 已爲空城。 星州之賊, 其數不多, 曹大坤專力措捕, 來犯南邊之賊, 水使元均率諸將, 合力措捕。 臣則雖無所率之軍, 義不忍退守本道, 只率軍官守令輩八十餘人, 約與全羅監司李洸合勢, 共向京師, 馳到咸陽, 伏見李洸所通聖敎, 有云: ‘倭奴充斥近畿, 不得已駐箚松都, 號令四方, 以期勦滅, 卿其密通于慶尙右道, 使之急急掃境來援。’ 臣伏讀聖諭, 五內焚裂, 不覺聲淚俱發。 本月十八日, 直到全州, 今向振威矣。"
地名: 禮安 (慶尚道, 縣（監）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 禮安 (慶尚道, 縣（監）)
年: 1605.0

○江原道嶺西寧越、旌善、春川、平昌、麟蹄、原州、橫城等官, 今七月十七日爲始, 東風連日大吹, 海中白鷗, 蔽天飛來, 所見駭異。 二十日夜, 下雨如注, 洪濤巨浸, 卒然橫流, 衝突客舍、官廳、軍器、倉穀, 大而僧居、小而村落, 水之所經, 盡爲漂沒, 牛馬、家藏, 亦盡漂溺無存。 春川則昭陽亭樓撥毁, 人物、廬舍, 盡數墊沒, 百穀埋損, 沙石覆沒。 登高望見, 哭聲相聞於四野, 鷄犬鳴吠於浮屋之上, 亦有著枷罪人, 浮來水上。 寧越人家, 至於三百三十九幕浮去。 嶺東則江陵府五里程外, 有水曰南大川, 自前防水, 川邊植木, 堅築堤防, 本府設立後, 自南門之外, 官奴婢幷百餘家及他百姓私奴婢數多居生。 大水猝至, 防川水口衝破, 轟突之聲, 崩山拍海, 勢掀天地, 百餘家官奴婢等卒然遇之, 罔知所措, 各聚家上, 或乘木, 木拔家破, 一時漂流, 妻子、同生一族, 同結衣帶以死。 呼哭之聲, 干雲徹霄, 凡有耳目, 不忍聞見, 府使金弘微親到南城, 大慟而已。 田畓幷千餘石地埋沙, 大小人家竝皆漂沒, 人無依接。 自大嶺至海邊, 膴膴原田, 唯見白沙彌漫, 牛馬溺死, 不知其數。 麟蹄則一百二幕漂去, 水災在嶺西尤甚慘酷。 官舍、公廨、鄕校、倉庫盡爲漂流, 官門五里, 數百年生長松木, 摧折拔根, 漂流無一, 許多田畓, 成沙作塘。 襄陽則府內百餘戶大小人家財畜, 一時漂沒, 渰死人物, 或父母子女, 或夫妻兄弟, 有全家淪溺者, 有沙汰壓死者, 閭閻街路, 哭聲徹天, 濱海之間, 積斃相枕。 高原則人家漂沒者, 一百七家, 牛馬雜畜, 亦多溺死。 金城、杅城、平康、洪川、楊口、鐵原, 水災亦爲慘酷。 慶尙道
              安東府, 本月二十日, 江漲大至, 漸成溟渤, 渺然不知津涯, 衝入府城, 南門客舍大廳及衙舍, 盡爲沈沒。 東南近郊所居官人及民人家舍, 盡爲衝激漂散而去, 各人家財, 全未收出, 蕩然一空, 三面子城, 亦爲崩頹。 映湖樓不知去處; 廬江書院盡數漂去, 大家世族百年家舍, 漂蕩無餘, 今此水災, 乃開闢以來之所未有者。 慶州則府內變爲大海, 閭舍無不墊沒; 善山則瀰滿廣野, 阡陌成海, 以至仁同、靈山、軍威、昌原、醴泉、迎日、義興、龍宮、高靈、尙州等官, 一樣牒報。 禮安、安東、靈山、草溪、宜寧、金海、昌原、咸安等官, 被害尤酷。 沿江公廨及民家衝盪漂沒, 蔽江而下流, 尸不知其數, 號哭徹天。 古之言大水者, 或謂懷山襄陵; 或謂之沈陸沒崗, 而恐未有如此之不可形言者, 其殘滅之狀, 有甚於當壬辰賊火之焚蕩乎。
地名: 禮安 (慶尚道, 縣（監）)
年: 1610.0

○左贊成鄭仁弘上箚辭職。 (略曰: "臣衰病俱劇, 不就職于今三年, 忤違之罪, 在所難免, 縮伏私室, 恭竢誅譴。 豈謂天地包容, 反加宣諭, 若無罪者然乎? 臣銜恩感激, 無以爲心。 伏覩聖旨有曰: ‘醫官待臣疾少差, 當令發回。’ 臣牛馬之齒, 已近八十, 理所當然。 雖盧
                扁、華陀之手, 洗腸、滌胃之術, 亦無如何。 恐非醫官之所能爲, 藥物之所能攻也。 若如聖旨, 臣病不差數年, 則醫官亦將留數年? 不獨勢有所不行, 義亦有所不可, 不獨臣之愚分所不堪, 適增臣之心病而助之攻耳。 且京城之路, 若朝發而夕至, 或經宿而遄臻, 則亦當扶曳登途, 庶幾一達。 臣何故强違朝命, 甘爲不恭之人也? 嶺路阻長, 距國門千里。 曾於頃年, 三行而三病, 幾死於廣州, 久滯於東湖, 狼敗於中途。 如此而尙可容易起身乎? 此臣日夜遑遑, 不知所以爲地者也。 伏願殿下卽還內醫, 命遞臣職。") 答曰: "累省陳箚, 具悉至懇。 但寡昧嗣位以來, 人心日偸, 紀綱漸頹, 憂虞之形, 不啻若涉水無津。 卿又棄予, 猶恐入山之不深。 雖先王再朞之日, 亦不來赴, 無非予誠意不專, 待遇迷方之致, 良用愧忸。 願見之心, 寤寐猶耿。 仍念春和, 卿疾亦應向蘇, 行程甚穩。 玆遣近臣, 委致予意, 須勉起上來, 用副予望。" (【遣注書李潤雨, 給馬馳諭。】)
              
                史臣曰: "仁弘少遊處士(南冥)
                  曺植之門。 植, 亭亭皎皎, 壁立萬仞, 人莫敢犯。 然而氣質所稟、學問所就, 蓋有偏於氣節、嚴厲之歸, 導率學者, 已不能無弊矣。 仁弘所謂植之高弟, 而於其師高處, 則不能髣髴, 而只於其偏而有弊處, 多有得焉。 蓋其天性剛絞狠愎, 悻悻自好, (氣節變爲訐直, 嚴厲轉成過刻,)遂至於偏黨相攻, 媢嫉忌克, 以傷人害物, 報復恩讎爲能事矣。 (累冒臺憲, 歷宰州府, 未聞有逆鱗犯顔, 繩愆糾謬, 出處辭受, 難進易退之節也。) 初, 李珥、成渾道同志合, 爲世所重。 而渾隱居于坡平, 仁弘願與之交, 仍過其廬而訪焉。 會有梁弘澍者, 仁弘之妻弟也, 與仁弘有怨, 至有相圖之事。 渾聞之曰: ‘弘澍爲人, 固不足責, 至於鄭某, 亦豈得無過乎?’ 於是仁弘大怒, 及東西黨議起。 時論竝珥、渾斥之, 仁弘實其魁也。 自是士論大潰, (囂囂不已。) 壬辰之初, 有飛語謂: ‘仁弘爲倭將, 入據宗廟。’ 或者以爲此是
                  渾之言, 傳于仁弘, 仁弘切齒。 後乃倡謂: ‘渾於己丑, 嗾鄭澈, 殺崔永慶。’ 遂上疏論其罪, 至以臧淸、倭
                  吉比之, 蓋報倭將之說也。 (噫! 倭將之說, 渾豈有做出之理? 而傾信不逞之徒無根之言, 視渾如仇讎, 終置之大罪然後已, 不亦悖乎?) 退溪李滉與植, 一
                  同時講道(于禮安之陶山, 大闡斯學, 道成德立, 實我東方朱子也。) 嘗評植爲‘高抗之士’, 而不許以學問。 晉州有淫婦之獄, 植力主欲殺之, 而其友李楨解之, 植與之絶交。 滉嘗答楨書, 有歉楨之語, 仁弘見之, 益大怒, 遂醜詆滉, 不遺餘力。 鄭逑嘗從事於植, 亦遊於滉之門。 挽其友金宇顒之詩, 有‘退陶正脈山海高風’之句, 山海, 植之齋名也。 仁弘亦大怒, 著高風正脈辨, 與逑絶交。 大抵嶺南, 士子之府庫, 而滉之後, 無眞儒卓然可爲師表者。 左道與右道之半, 則其主於柳成龍, 而士
                  言論渝偸, 右道之高靈以下則主於仁弘, 而士氣■
                  言論暴,
                  逑則成龍之流也。 與仁弘
                  相住僅一息, 而分門立徒, 互相詆訾, (入主出奴。) 若仁弘門徒, 則益
                  尤多無賴之徒, 言堯行跖, 徒藉仁弘聲勢, 私立名字, 脅制守宰, 武斷鄕曲, 有少不(祔)
                    〔附〕
                  己者, 輒毁屋而黜鄕, 通文而停擧, 其旁近士子一生安困榮悴, 俱繫於此, 故人皆不得已從之, 多非其意矣。 (師生、門弟之名, 固儒林美事, 而一自眞儒之沒, 其流弊乃至於此, 有識竊歎矣。)
                  柳永慶久據首揆, 妨賢病國。 (先王大漸之時, 顯有不利東宮之跡, 人心齊憤, 國論愈激, 而權勢所壓, 無敢聲其罪者。)
                  有將不利於東宮之說,
                  仁弘
                  ■■
                  陰受內旨, 抗疏直斥, 辭語峭峻。 (震動天聽, 逆折姦萌,)
                  聽人以是壯之, 前日之不與者, 咸服其忘身直言, 而亦或有疑其預占時事, 釋憾賣直者矣。 主上
                  及王嗣服, 機軸大變, 仁弘聲勢益振, 寵渥方隆, 再擢爲貳公, 徵召絡繹, 仁弘
                  (亦不甚辭, 嘗再至京, 若將仕者, 而時論多岐, 或有不相好者, 羽翼亦不甚盛, 遂遁去。)
                  之意, 欲盡去大臣李德馨之徒, 而不能, 又知王竝護柳氏, 故不肯就仕, 遙爲李爾瞻大聲勢而已。
                  (【仁弘上年秋承召, 行次靑山, 得疾而歸。 特命御醫, 齎藥往救, 居數月, 替以他醫, 仁弘累上箚辭之。】)"
地名: 禮安 (慶尚道, 縣（監）)
年: 1832.0

○禮曹, 以各式年京外忠、孝、烈狀報政府分等抄啓。 孝子旌閭秩。
                【京居故奉事金載健, 故學生尹滋榮, 水原府故嘉崔一晃, 開城府故進士全聖賓, 故武及第文基永, 故士人文尙穆、李瀁春, 公州故府使閔鎭綱, 鴻山故士人康世郁, 燕歧故士人柳始采, 谷城故士人安孝天, 咸平故士人安鳳胤, 全州故士人崔性全, 善山故嘉善姜允河, 安東故進士金正根, 三嘉故士人金時卿, 橫城故士人徐繼聖, 兔山故學生朴泰謙, 白川贈參議李益采, 平山故學生徐景裕, 平壤故士人金得南, 其弟得昌, 咸興故學生朴尙裕, 故五衛將李光福, 慶興閑良鄭陞九, 安邊故士人崔鎭弘。】
              孝女旌閭秩。
                【南平故士人吳柱學女十二歲兒。】
              孝婦旌閭秩
                【京居故校理李允謙妻趙氏, 春川故士人林壽崗妻金氏, 海州故士人吳載顯妻李氏。】
              烈女旌閭秩
                【京居故通德郞許澍妻柳氏, 故及第申弼朝妻李氏, 故士人李寅衡妻林氏, 故學生柳昶妻李氏, 故學生蔡東秀妻權氏, 故輔德李敬參妻申氏, 故學生金履休妻李氏, 故進士李鍾九妻南氏, 水原府故士人宋洛秀妻鄭氏, 江華府故劉聖弼妻李氏, 開城府故士人林挺㠎妻林氏, 故學生高命巖妻金氏, 故士人張漸秀妻李氏, 牙兵崔重玉妻裵姓, 高陽故士人兪益煥妻李氏, 故士人鄭遂觀妻李氏, 龍仁良人崔在寬妻金姓, 金浦故學生梁鍾五妻安氏, 始興故學生張錫泰妻李氏, 永平故士人金義孝妻李氏, 南陽故士人尹惟懋妻洪氏, 安山故士人李昹永妻柳氏, 長湍故士人朴壽泓妻黃氏, 竹山故士人崔學周妻權氏, 公州故士人李晶遠妻吳氏, 故生員韓得衍妻朴氏, 西原故士人宋一琦妻鄭氏, 洪州故士人李鵬浩妻金氏, 槐山故士人李獻圭妻朴氏, 牙山故學生金昌漢妻姜氏, 光州故士人朴性立妻李氏, 古阜故士人金允文妻李氏, 故士人李文邦妻盧氏, 故士人金瓚榮妻宋氏, 同福故貢生吳時炫妻金姓, 扶安故士人金豐夏妻朴氏, 泰仁故士人金道益妻權氏, 高山故士人鞠致權妻任氏, 南平故士人吳柱學妻金氏, 羅州故士人鄭榮裕妻廉氏, 綾州故士人裵舜祐妻吳氏, 安義故士人林翰臣妻朴氏, 咸陽贈參判權壽龍妻姜氏, 慶州故士人金聲極妻孫氏, 晋州故士人曺玧妻李氏, 大丘故鄕吏李恒彦妻洪姓, 故士人鄭匡一妻宋氏, 善山故業儒朴元澤妻朴姓, 三嘉故士人金時卿妻鄭氏, 禮安故士人李晩徽妻李氏, 安東故鄕吏金昌裕妻徐姓, 狼川故閑良張豐薰妻朴姓, 平海故幼學南泰陽妻車氏, 洪川故士人朴潤亨妻朴氏, 故學生李根鳳妻宋氏, 橫城故士人徐繼聖妻盧氏, 贈參議徐禮元未筓女, 故士人鄭俊濟妻金氏, 原州故士人崔允濟妻李氏, 黃岡故士人洪泰奎妻趙氏, 故士人趙錫瑨妻安氏, 谷山故士人金璘錫妻孫氏, 海州故士人申在一妻金氏, 故士人李時龍妻鄭氏, 故士人全時潤妻金氏, 江界故良人李泰龍妻朴姓, 義州故士人李大洽妻韓氏, 故士人獨孤籌妻崔氏, 泰川故士人金圭佰妻白氏, 价川故士人金利徵妻金氏, 平壤故士人朴道常妻李氏, 成川故士人李黯錫妻張氏, 德源故士人康履琥妻鄭氏, 北靑故學生鄭泰邦妻安氏, 穩城故良人金景佐妻張姓, 安邊閑良申益愼妻李姓, 故士人崔鎭弘妻鄭氏, 咸陽故士人朴昌建妻金氏, 厚州故士人許任妻崔氏, 洪原故士人金允恒妻姜氏。】
              節婦旌閭秩
                【益山故士人蘇全妻閔氏, 慈山
                  朴氏女。】
              忠婢旌閭秩
                【三陟私婢昌分。】
              忠臣贈職秩。
                【蔚山故通政李應春, 其子故訓鍊正承金, 倭變時父子倡義, 應春戰死於開雲浦, 承金多効功績者也。 三嘉故副正金蘭孫, 倭變時倡義戰死於鳳城山下。 梁山故學生鄭好仁
                  倭變時, 入聖廟抱五聖位板而出, 因被俘, 在獄九年終不屈老也。】
              孝子贈職秩
                【京居故僉知崔尙裕, 開城府故士人韓泰鎭、洪禹績、全氣大、韓敬儀, 陽城故學生徐命埰, 麻田故進士鄭贇, 陽智故學生高履明, 加平故學生朴廵, 龍仁故學生吳命喆, 驪州故參奉具圭錫, 長湍故士人李德潤, 安城故士人兪漢佑, 溫陽故士人金命性, 文義故士人金秋鎭, 燕跂故士人柳始明, 天安故士人李弼亨, 韓山故通德郞閔鈺, 其子故士人深, 木川故士人柳疇錫, 靈光故士人辛錫, 南原故學生李文冑, 古阜故士人金道器, 萬頃故士人任命恒, 故進士南宮&#x255AD;, 金堤故士人趙裕德, 長城故士人邊相賢, 全州故部將李馨遠, 故士人金運德, 安東故士人金始器, 故將仕郞申晫, 安義故士人林翰臣, 河陽故士人裵爾仁, 晋州故士人曺命勲, 尙州故學生成泰柱, 金山故處士李議峻, 春川故士人林壽崗, 原州故學生李漢傑, 海州故士人朴瑞東, 金川故士人沈景之, 長淵故學生姜翊周。】
地名: 延日 (慶尚道, 縣（監）)
年: 1402.0

○上與義安大君
              和、判承樞府事趙英茂等, 議遇賊之事曰: "致此變者, 皆由使非其人故也。 祝少卿事畢旣還, 孫少卿欲求贈賚, 而乃以馬爲不良, 柳監生至平壤稱疾而臥, 淹延日月, 遂至於此。" 朴錫命曰: "今中朝之人, 率皆如此。 西有燕反, 北有(凶奴)
                  〔匈奴〕
                
              , 間有草賊, 釋此不憂, 惟逃軍是追, 遼東
              徐摠兵之爲謀亦淺矣。" 上曰: "如端木智者, 誠小人也。 惟酒食是好。" 錫命曰: "近來使臣類如此, 中國實無人也。" 上曰: "唯祝少卿嘗曰: ‘以陸儒生幾失天下。’ 此卽憂國之士也。" 未幾, 彬又飛報: "探賊徒所自, 乃征燕潰卒, 其數不過二百餘人。 孫少卿率百餘騎, 渡鴨綠江尋蹤, 見無賊人, 已還遼東矣。" 於是, 國人憂疑稍解, 上使人言於端木智, 智喜甚。
地名: 延日 (慶尚道, 縣（監）)
年: 1406.0

○寧城君
              吳思忠卒。 其先, 延日縣人, 後徙寧遠鎭。 父洵壯元及第, 終於諫議大夫。 思忠, 至正乙未及第, 歷官至司憲執義、左司議大夫, 遇事敢言, 有爭臣風采。 我太上卽位, 授戶曹典書, 賜翊戴開國功臣之號。 甲戌, 陞中樞院副使, 觀察交州、江陵道。 時, 鄭道傳、南誾皆被寵眷, 知春州事辛邦祐, 道傳所薦也。 怙勢擅離職任, 思忠按之。 道傳屬思忠勿問, 思忠謝曰: "公方坐廟堂施號令, 豈可敎人以私書, 廢國典也? 若有都堂牒, 許令放罪, 則吾烏敢不從!" 竟治其罪。 誾曾爲三陟萬戶, 故多有故舊, 及其掌江陵道兵也, 官軍越次授職者甚衆。 思忠痛加考覈, 其越次者, 悉令差馬, 以充進獻盤纏之數。 誾連請勿問, 思忠亦不從。 丙子, 進政堂文學, 出爲京圻左道都觀察使, 及任滿當見代, 有巨室家奴强奸良家處女, 思忠鞫之急。 主家請緩其獄, 思忠曰: "予若不斷, 後來者當釋之矣。" 亟置於法。 甲申, (判事平府事)
                〔判司平府事〕
              , 封君就第, 及卒, 年八十。 輟朝禮葬致祭, 賜諡恭僖。 思忠短小精悍, 守法不撓, 老而益壯。 妾子繼宗。
地名: 延日 (慶尚道, 縣（監）)
年: 1416.0

○辛亥/求言, 憂旱之甚也。 命議政府、六曹、三功臣、三軍都摠制、藝文館、臺諫, 各陳弭災之策。 御便殿, 引見知申事趙末生、右代言李伯持曰: "予以否德, 逢天殫怒, 旱乾災異, 屢示譴告, 夙夜憂懼, 罔知攸濟, 無一日之自逸; 無一夜之安寢, 其誰知之? 我豈求衣之美而爲之君; 嗜食之珍而爲之君乎? 衣單則寒, 食乏而飢, 是則艱矣。 有衣而身不寒; 有食而腹不飢, 安枕肆志, 以過平生者, 何其多福乎? 羨之無已。 予欲一朝尙寐無訛之心已多, 而不敢果爾。 予之此言, 必身親蹈之者, 乃能知也。 且雷者人君之象也, 而不寧不令, 屢震人物, 其變甚矣。 然古之人曰: ‘天心仁愛人君, 先出災異以警告之。’ 天豈絶我哉? 是宜恐懼修省, 改紀時政, 宜令大臣, 各陳弭災之策。" 上自始至終, 大言高聲, 痛泣涕泗交頤, 間或有不能言者。 乃命兩大君, 傳旨諸大臣曰: "大臣等無謂我不聽, 悉陳所懷。 雖謂我削髮, 我當從之。" 左議政河崙等聞命驚懼曰: "是何言歟?" 乃同議以聞: "一, 決訟官職, 在辨斷詞訟, 其有淹延日月, 未卽聽斷, 以致訟者鬱抑愁嘆者, 宜令憲司, 每季月糾理。 一, 留後司、典農寺屯田耕作, 以近處之民役使, 致有失農之嘆, 宜令典農寺奴婢, 番上耕作。 一, 船軍溺死者, 給復其家, 已曾有令, 守令不肯奉行。 乞更下令, 給復其家, 守令違者罪之。 一, 奴婢逃亡, 推考呈狀者, 無同類一族及證佐明白者, 一皆禁斷。 一, 外方革去寺社奴婢所耕未滿二結者, 許收布貢。 一, 干犯十惡外, 死罪及徒流者, 原宥杖罪以下, 告身收取者還給。 一, 犯罪人屬公奴婢, 依元屬奴婢例, 給奉足立役, 勿令侵逼本主。 一, 各品丘從, 隨品定數, 違者憲司糾理。 一, 各司立番奴屬, 曾有定數, 官員擅自增數, 以一人糧, 分給二三人, 使之立役者, 推考禁止。 一, 騎船軍戰亡人子息, 推考錄用。 一, 楮貨以破軟二張納官, 乃換新造一張。 民間楮貨擇善之弊難禁, 乞復用準換之法。 一, 別侍衛、鷹揚衛等成衆、各官大小前銜, 出番日歸農者勿禁。 一, 補充軍分爲三番, 六朔相遞立番, 其嘗稱干稱尺者, 母女姊妹, 尙爲外官役使者, 皆令放役。 一, 訴良元呈, 有自願留訟者聽理。 一, 父母俱歿之女, 年壯未嫁者, 令伯叔兄弟及四寸以上一族, 共備資粧, 擇人合婚, 違者論罪。 一, 不孝父母、不睦伯叔兄弟者, 令里內色掌陳告, 推考論罪, 以厚風俗。 一, 新築堤堰內, 水沒未耕者, 以其堤堰下陳地, 準數折給, 無陳地處, 以其在前作者之田, 量減分給。 一, 兩班父母奴婢, 公處投屬所生隱置, 本主不知, 限年後始知者, 以新呈聽斷。 一, 各官歲貢楮貨減除。 一, 諸色匠人月稅, 限今年減除。 一, 永吉道新定魚貢, 宜許減除。 一, 京中各戶地稅楮貨, 限今年蠲減。 一, 忠臣出於孝子之門。 群臣父母在外方者, 依古制給定省暇, 以厚人倫。 一, 大小臣民申呈所志, 承政院累朔留置事, 下問何如?" 從之。 又傳旨代言等曰: "考諸史傳, 旱乾之由, 在后妃之情恣與人君之澤不及於民, 若其去驕奢、省冗費、審冤獄, 則皆指人臣而言也。 然情恣者, 如呂太后之惡而後, 云然耳, 意今無有也。 況公卿亦不知誰爲不可, 如知其不可, 予何用之? 旱乾之災, 專是予之不德。 傳位世子, 豈無欲之者? 然變亂之作, 起於此際, 是予之恐懼而不能, 進退惟谷, 苟在此位也。"
地名: 延日 (慶尚道, 縣（監）)
年: 1457.0

○領議政鄭麟趾等據巡察使朴薑、具致寬啓本議: "諸浦外藩籬, 諸鎭次藩籬也。 大抵欲密不欲踈, 密則有相掎角之勢, 踈則道路遙隔, 不及救援。 且所謂島夷長於水戰, 而短於騎戰, 我國長於騎戰, 而短於水戰。 臣等以爲倭奴慓悍輕死, 善用短兵, 若投隙登岸, 白刃相接, 則我之不捷, 什常八九, 前朝之季可鑑。 雲峯之戰, 不有我太祖之神武, 三道之民幾無孑遺。 所謂甘浦以北, 風浪險惡, 賊船來往勢難者。 臣等以爲前朝之季, 倭賊侵至咸興, 賊勢甚熾, 不有我太祖之神武, 咸吉之民亦無孑遺。 開國以後列聖相承, 廣詢群策, 龍驤駕海, 虎旅屯陸, 然後倭寇寢息, 耕耘竝海, 是雖聖化能服其心, 亦由藩籬牢固, 賊不敢窺覘耳。 今撤甘浦以北船軍, 則江原、咸吉之船軍, 皆當革除, 是自撤其藩籬也而可乎哉? 己亥庇仁之戰, 縣監宋虎生帥兵守城, 賊圍之甚急, 藍浦兵馬使吳益生竪旗于北, 舒川郡事金閏吹角于東, 救兵四至然後賊懼乃退, 是亦邊郡密比之明驗也。 盈德、淸河、延日、機張、鎭海、務安、興德、藍浦等地, 沿海防禦最緊之邑, 城郭館舍已備, 非一二年之經營。 丑山、漆浦、包伊、開雲、海雲、知世、助羅、所可、沙月串、突山、築頭、高巒、大津、唐津等浦, 或以退排或以密比爲可革, 然舟船非匏繫之物, 若有賊變, 或合或離, 出入救援。 況賊來無定處, 且排設已久, 倭賊悉知, 六十年間別無見敗之處。 今不宜無事而更改成規, 然非臣等之所洞見。 乞令曾經諸道觀察使、都節制使、處置使者熟議。 一, 兩界則防禦最緊, 道里遙隔, 軍官率多厭憚不赴, 不得已差遣朝官爲都鎭撫, 其餘軍官亦用京軍士。 若下三道, 則與兩界體勢不同, 今若稱都鎭撫差定, 非惟騶從供億之弊, 必將(寅)
                〔夤〕
              緣僥倖以爲媒進之階, 無益而有害。 又其餘軍官, 皆以下番京軍士帶行, 計日給到, 則人人希望仕到, 爭先趨附。 或以族親, 或以舊知阿私, 帶率軍官, 任意閑遊, 甚者或常在家, 虛錄仕到, 詐僞日滋, 及其番上, 奪人都目, 互爭是非, 訟端蜂起。 不特此也。 侍衛禁兵, 輕與方鎭將帥, 於大體何如? 況今下番軍士, 皆籍名諸翼, 使不得任意出入, 如有邊警, 皆令徵聚應變, 何必口傳然後乃爲緩急之用乎? 臣等以爲姑仍舊, 擇閑散人有武才者率行。 一, 兩界防禦最緊, 欲戍卒之多, 設立充補之法, 而實授甲士者, 亦不番上, 但赴防而已。 我朝侍衛禁兵來自三道者, 不啻什九, 若兵曹不更試, 只以仕到矢數, 相考授職, 則臣等恐猥劣無用之輩, 冒濫得授, 而禁兵終至於不精矣。 一, 本朝昇平日久, 生齒日繁, 土地有限, 居民濱海。 今若刷出安眠串居民, 則彼之棄舊徙新之苦, 姑置勿論, 以六百餘口之人, 將居之何地? 況他道沿海居民, 不得盡皆刷出, 則何獨患於安眠之居民乎? 臣等以爲此地牧場已居半, 南有處置使助兒梁助戰之所, 北有都萬戶及泰安節制使防禦, 海岸又無船泊處, 倭寇亦不得卒入爲寇。 其居民宜令仍舊, 其無松木山麓許民耕種, 其松木茂盛處嚴加禁伐, 毋得作田, 庶幾官民兩便。" 右贊成申叔舟議: "沿邊諸浦猥多, 兵分力弱, 其勢終須革不緊以補緊處。 今巡察使等, 已親審其形勢, 必不太遠。 況雖曰革之, 實移泊他浦耳, 船與軍無損, 而又無遷徙更建之勞矣。 但盈德、興海新鎭之軍, 不宜以水軍充立, 其水軍悉分屬他浦, 更以陸軍充給。 沿邊有城郭縣邑殘弊者, 以內地縣邑割補置鎭。 三道都節制使、處置使, 今已各置首領官、都鎭撫, 但邊將等軍官, 率多無賴之徒, 如吏典去官者, 侵漁軍戶爲弊不貲。 且於防禦無益, 悉依兩界例, 以下番軍士中有武才者率行, 其給則下三道與兩界苦歇不同, 量減仕到, 鎭則都節制使, 浦則處置使, 無時檢擧。 忠淸道沿邊之地, 無造船材木, 但安眠串耳。 今新入之人, 必有舊居之地, 雖刷出無新徒之苦。 依啓本施行。" 啓下兵曹, 兵曹啓: "第一條, 丑山浦、包伊浦、漆浦革罷, 船軍移屬興海鎭事, 則丑山浦船軍等, 皆居寧海府以上諸邑, 與海鎭隔遠, 不可移定, 宜屬寧海鎭。 但防禦最緊水軍, 不可盡屬於鎭。 今革罷包伊浦、開雲浦、海雲浦船軍共一千五百二名內, 富山浦、鹽浦、加乙望浦各四百名, 多大浦二百名、西生浦一百名, 量其所居遠近移屬。 且漆浦雖不可泊大船, 船小則可以泊立, 況今興海雖新置鎭, 無軍以戍, 則漆浦不可遽革, 改作小船, 仍舊防禦, 興海鎭軍, 則用傍近閑良人, 漸次充定。 第二條, 諸道都節制使, 兼差判府事事, 則軍民重事, 不可一人兼掌, 仍舊施行。 第十二條, 都節制使、處置使、都鎭撫差定事, 則以軍官爲都鎭撫, 似爲輕易, 選諳鍊朝官差首領官。 且諸營鎭邊將帶去軍官, 率用典吏去官無賴之徒, 甚爲不可。 請依啓本, 於下番京軍士中, 令擇有武才可用者, 自擧口傳率行, 仕到之數, 半兩界赴防者。 第十五條, 沿邊諸鎭, 試充補甲士事, 則下三道甲士, 乃番上侍衛禁軍, 事體與兩界異, 不可以外方所試便許除職, 仍舊爲可。 若沿邊諸邑幷合作鎭事, 委觀察使審定, 啓聞後擬議施行, 餘如所啓。" 從之。